## Zakon o preuzimanju Zakona o zaštiti članova obitelji osoba na obveznoj vojnoj službi koji se u Republici Hrvatskoj primjenjuje kao republički zakon

### NN 53/1991 (8.10.1991.), Zakon o preuzimanju Zakona o zaštiti članova obitelji osoba na obveznoj vojnoj službi koji se u Republici Hrvatskoj primjenjuje kao republički zakon

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7 Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o preuzimanju Zakona o zaštiti članova obitelji osoba na obveznoj vojnoj službi koji se u Republici Hrvatskoj primjenjuje kao republički zakon

Proglašavam Zakon o preuzimanju Zakona o zaštiti članova obitelji osoba
na obveznoj vojnoj službi koji se u Republici Hrvatskoj primjenjuje kao
republički zakon, kojeg je Sabor Republike Hrvatske donio na sjednicama
Vijeća udruženog rada 26. lipnja 1991, Vijeća općina 26. lipnja 1991. i
Društveno-političkog vijeća 26. lipnja 1991. godine.

Klasa: 011-01/91-01/109

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o preuzimanju Zakona o zaštiti članova obitelji osoba na obveznoj vojnoj službi koji se u Republici Hrvatskoj primjenjuje kao republički zakon

Članak 1.

Preuzima se i primjenjuje u Republici Hrvatskoj kao republički Zakon
o zaštiti članova obitelji osoba na obveznoj vojnoj službi ("Službeni
list SFRJ", br.18/76).

Članak 2.

Stavljaju se izvan snage u Republici Hrvatskoj :

Odredbe članka 3,10,12, stavak 1,14 stavak 1, 19, 21, 22. i 23. zakona
iz članka 1. ovoga zakona.

Članak 3.

Članak 18. zakona iz članka 1. ovoga zakona mijenja se i glasi:

"Zdravstvena zaštita, naknada putnih troškova u svezi s pravom
na zdravstvenu zaštitu i doplatak za djecu pripadaju članovima obitelji
hranitelja na način i uz uvjete utvrdene propisima o zdravstvenoj zaštiti
i doplatku za djecu".

Članak 4.

U članku 19. stavak 2. zakona iz članka 1. ovoga zakona mijenja se i
glasi:

"Postupak za ostvarivanje materijalnog osiguranja pokreće, na zahtjev
člana obitelji, hranitelja, centar za socijalni rad na području općine
na kojoj članovi obitelji hranitelja imaju prebivalište u času odlaska
hranitelja na obveznu vojnu službu."

Članak 5.

U članku 20. zakona iz članka 1. ovoga zakona riječ "zajednice"
briše se.

Članak 6.

Ovlaštenja saveznih organa za primjenu i izvršavanje zakona iz članka
1. ovoga zakona poslaju ovlaštenja republičkih organa u okviru njihovih
ovlasti utvrđenih zakonom.

Članak 7.

Ovlašćuje se Vlada Republike Hrvatske da osnuje organ ili organizaciju
ili zaduži neke od postojećih organa uprave za uređenje pitanja obvezne
vojne službe iz članka 3. Zakona o zaštiti članova obitelji osoba na obveznoj
vojnoj službi ("Službeni list SFRJ", br.18/76).

Članak 8.

Ovaj zakon stupa na snagu danom objave u "Narodnim novinama."

Klasa: 554-01 /91-01 /01

Zagreb, 26. lipnja 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Predsjednik Vijeća općina

**Luka Bebić, v. r.**

Predsjednik Društveno-politićkog vijeća

**Ivan Vekić, v. r.**

Zakon, NN 53/1991-1316
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)